CELEX: 32018R1718
Language: fi
Date: 2018-11-14 00:00:00
Title: Euroopan parlamentin ja neuvoston asetus (EU) 2018/1718, annettu 14 päivänä marraskuuta 2018, asetuksen (EY) N:o 726/2004 muuttamisesta Euroopan lääkeviraston kotipaikan sijainnin osaltaETA:n kannalta merkityksellinen teksti.

16.11.2018   
               
               
                  FI
               
               
                  Euroopan unionin virallinen lehti
               
               
                  L 291/3
               
            
         EUROOPAN PARLAMENTIN JA NEUVOSTON ASETUS (EU) 2018/1718,
         annettu 14 päivänä marraskuuta 2018,
         asetuksen (EY) N:o 726/2004 muuttamisesta Euroopan lääkeviraston kotipaikan sijainnin osalta
         (ETA:n kannalta merkityksellinen teksti)
         EUROOPAN PARLAMENTTI JA EUROOPAN UNIONIN NEUVOSTO, jotka
         ottavat huomioon Euroopan unionin toiminnasta tehdyn sopimuksen ja erityisesti sen 114 artiklan ja 168 artiklan 4 kohdan c alakohdan,
         ottavat huomioon Euroopan komission ehdotuksen,
         sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
         ottavat huomioon Euroopan talous- ja sosiaalikomitean lausunnon (1),
         ovat kuulleet alueiden komiteaa,
         noudattavat tavallista lainsäätämisjärjestystä (2),
         sekä katsovat seuraavaa:
         
                     (1)
                  
                  
                     Yhdistyneen kuningaskunnan ilmoitettua 29 päivänä maaliskuuta 2017 aikomuksestaan erota unionista Euroopan unionista tehdyn sopimuksen, jäljempänä ”SEU”, 50 artiklan nojalla muut 27 jäsenvaltiota valitsivat 20 päivänä marraskuuta 2017 neuvoston kokouksen yhteydessä Amsterdamin, Alankomaat, Euroopan lääkeviraston, jäljempänä ”virasto”, uudeksi kotipaikaksi.
                  
               
                     (2)
                  
                  
                     Kun otetaan huomioon SEU 50 artiklan 3 kohta, viraston olisi otettava käyttöön uusi kotipaikkansa 30 päivästä maaliskuuta 2019.
                  
               
                     (3)
                  
                  
                     Jotta varmistetaan viraston asianmukainen toiminta sen uudessa sijaintipaikassa, viraston ja Alankomaiden välillä olisi tehtävä toimipaikkaa koskeva sopimus ennen kuin virasto aloittaa uudessa kotipaikassaan.
                  
               
                     (4)
                  
                  
                     On myönteistä, että Alankomaiden viranomaiset pyrkivät varmistamaan viraston operatiivisen tehokkuuden, jatkuvuuden ja keskeytymättömän toiminnan uudelleensijoittumisen aikana ja sen jälkeen. Erityislaatuisen tilanteen vuoksi virasto saattaa kuitenkin joutua väliaikaisesti keskittymään ydintehtäviinsä ja priorisoimaan muita toimintojaan sen mukaan, mikä on niiden vaikutus kansanterveyteen ja viraston toimintakykyyn.
                  
               
                     (5)
                  
                  
                     Komission olisi valvottava viraston uuteen kotipaikkaan sijoittautumisen kokonaisprosessia ja avustettava siinä toimivaltansa rajoissa.
                  
               
                     (6)
                  
                  
                     Jotta virastolla olisi riittävästi aikaa uudelleensijoittumiseen, tämän asetuksen olisi tultava voimaan kiireellisesti.
                  
               
                     (7)
                  
                  
                     Euroopan parlamentin ja neuvoston asetus (EY) N:o 726/2004 (3) olisi sen vuoksi muutettava tämän mukaisesti,
                  
               OVAT HYVÄKSYNEET TÄMÄN ASETUKSEN:
         
            1 artikla
            Lisätään asetukseen (EY) N:o 726/2004 artikla seuraavasti:
            
               
                  ”71 a artikla
                  Viraston kotipaikka on Amsterdam, Alankomaat.
                  Alankomaiden toimivaltaiset viranomaiset toteuttavat kaikki tarvittavat toimenpiteet sen varmistamiseksi, että virasto voi siirtyä sen väliaikaiseen sijaintipaikkaan viimeistään 1 päivänä tammikuuta 2019 ja että se voi siirtyä pysyvään sijaintipaikkaansa viimeistään 16 päivänä marraskuuta 2019.
                  Alankomaiden toimivaltaisten viranomaisten on toimitettava kirjallinen kertomus Euroopan parlamentille ja neuvostolle väliaikaisiin tiloihin tehtävien mukautusten edistymisestä ja pysyvän rakennuksen rakentamisesta viimeistään 17 päivänä helmikuuta 2019 ja sen jälkeen kolmen kuukauden välein, kunnes virasto on muuttanut pysyvään sijaintipaikkaansa.”
               
            
         
         
            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.
            Tätä asetusta sovelletaan 30 päivästä maaliskuuta 2019.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Strasbourgissa 14 päivänä marraskuuta 2018.
            
               
                  Euroopan parlamentin puolesta
               
               
                  Puhemies
               
               A. TAJANI
            
            
               
                  Neuvoston puolesta
               
               
                  Puheenjohtaja
               
               K. EDTSTADLER
            
         
         
            (1)  EUVL C 197, 8.6.2018, s. 71.
         
            (2)  Euroopan parlamentin kanta, vahvistettu 25. lokakuuta 2018 (ei vielä julkaistu virallisessa lehdessä), ja neuvoston päätös, annettu 9. marraskuuta 2018.
         
            (3)  Euroopan parlamentin ja neuvoston asetus (EY) N:o 726/2004, annettu 31 päivänä maaliskuuta 2004, ihmisille ja eläimille tarkoitettuja lääkkeitä koskevista yhteisön lupa- ja valvontamenettelyistä ja Euroopan lääkeviraston perustamisesta (EUVL L 136, 30.4.2004, s. 1).